# **Līgums**

# **par priekšvēlēšanu aģitācijas materiālu monitoringu TV un radio**

Nr.1.6-2/17 Nr.EKO/1/2018-286

Pasūtītāja piešķirtais Nr. Izpildītāja piešķirtais Nr.

Rīgā, 2018.gada 18.aprīlī

**Korupcijas novēršanas un apkarošanas birojs**, reģistrācijas Nr.90001427791, tā priekšnieka Jēkaba Straumes personā, kurš darbojas, pamatojoties uz Korupcijas novēršanas un apkarošanas biroja likumu, turpmāk tekstā Pasūtītājs, no vienas puses, un

**SIA „LETA”**, reģistrācijas Nr.40003229349, tās biznesa klientu vadītājas Sintijas Sproģes personā, kura rīkojas uz SIA “LETA” 2018.gada 1.marta pilnvaras Nr.02/4.1/18 pamata, turpmāk tekstā Izpildītājs, no otras puses (abi kopā turpmāk – Līdzēji), pamatojoties uz Pasūtītāja organizētā iepirkuma „Par priekšvēlēšanu aģitācijas materiālu monitoringu TV un radio” (iepirkuma identifikācijas Nr.KNAB 2018/11) rezultātiem, noslēdz šādu līgumu (turpmāk - Līgums):

1. **Līguma priekšmets**
	1. Izpildītājs, izmantojot savus resursus, par Līgumā noteikto samaksu veic priekšvēlēšanu aģitācijas un slēptās priekšvēlēšanu aģitācijas materiālu uzskaiti jeb monitoringu TV un radio (turpmāk - Pakalpojums), saskaņā ar Līguma 1.pielikumā esošo Tehnisko specifikāciju.
	2. Izpildītājs sniedz Pasūtītājam Pakalpojumu par priekšvēlēšanu aģitācijas materiālu monitoringu par laika periodu no 2018.gada 9.jūnija līdz 2018.gada 6.oktobrim.
2. **Līguma summa un maksājumu kārtība**
	1. Līdzēji vienojas, ka Līguma summa ir EUR 12000,00 (divpadsmit tūkstoši euro, 00 centi) bez pievienotās vērtības nodokļa (turpmāk – PVN), no tiem:
	2. Pasūtītājs pieņem Pakalpojumus, kas sniegti atbilstoši Līguma prasībām, parakstot pieņemšanas - nodošanas aktu ne vēlāk kā 5 (piecu) darba dienu laikā pēc tā saņemšanas. Ja Pasūtītājs uzskata, ka Pakalpojums nav sniegti atbilstoši Līguma nosacījumiem, tas ne vēlāk kā 2 (divu) darba dienu laikā iesniedz Izpildītājam rakstisku pretenziju. Šādā gadījumā Līdzēji vienojas par termiņiem un pasākumiem, kas veicami, lai novērstu norādītos trūkumus un neatbilstības Līguma prasībām.
	3. Izpildītājs sagatavo rēķinu pēc Līdzēju abpusējas pieņemšanas-nodošanas akta parakstīšanas un Līguma 1.pielikuma Tabulas 2.2.3.apakšpunktā noteikto atskaišu piegādes grafiku, kurā ietverti veiktā Pakalpojuma rezultāti līdz 2018.gada 6.oktobrim (ieskaitot).
	4. Pasūtītājs 10 (desmit) darba dienu laikā no rēķina oriģināla saņemšanas dienas veic rēķina apmaksu.
	5. Pasūtītājs veic apmaksu ar pārskaitījumu uz Līguma rekvizītos norādīto Izpildītāja norēķinu kontu. Par apmaksas dienu tiek uzskatīta diena, kurā banka apstiprinājusi Pasūtītāja iesniegto maksājuma uzdevumu par Līguma summas pārskaitījumu.
3. **Līdzēju pienākumi un tiesības**
	1. Izpildītāja pienākumi un tiesības:
		1. Izpildītājam ir pienākums, atbilstoši Līguma un tā pielikumu nosacījumiem, sagatavot un piegādāt Pasūtītājam Pakalpojuma atskaites.
		2. Pakalpojuma atskaites, saskaņā ar Līguma 1.pielikuma Tabulas 2.2.3.apakšpunktā noteikto atskaišu piegādes grafiku, Izpildītājs piegādā Pasūtītājam elektroniski uz e-pasta adresi knab@knab.gov.lv.
		3. Izpildītājam ir pienākums saglabāt un pēc Pasūtītāja pieprasījuma tam izsniegt informāciju par slēptās priekšvēlēšanu aģitācijas materiāliem saskaņā ar Līguma 1.pielikuma Tabulas 4.2.apakšpunktos noteikto.
		4. Izpildītājam ir tiesības savlaicīgi saņemt paredzēto samaksu par veikto Pakalpojumu.
		5. Izpildītājs uzņemas neizpaust informāciju, nepaturēt un nenodot trešajām personām dokumentus vai to kopijas, kas ir pieejami saistībā ar Pakalpojuma izpildi.
		6. Izpildītājs nodrošina pietiekošu darbinieku un nepieciešamo materiālu resursu, kā arī citus līdzekļus, lai savlaicīgi un kvalitatīvi veiktu visus Līgumā un tā pielikumos noteiktos pienākumus.
	2. Pasūtītāja pienākumi un tiesības:
		1. Pasūtītājs nekavējoties paziņo Līguma 5.10.2.apakšpunktā norādītajai Izpildītāja kontaktpersonai, ja tas nav saņēmis Pakalpojuma atskaites ilgāk par 1 (vienu) darba dienu, par ko Līdzēji sastāda attiecīgu aktu;
		2. Pasūtītājam ir pienākums veikt maksājumu atbilstoši Līguma nosacījumiem un termiņiem;
		3. Pasūtītājam ir tiesības nodot Pakalpojuma atskaites trešajām personām tikai saskaņojot to ar Izpildītāju;
		4. Pasūtītājam ir tiesības izmantot Pakalpojuma atskaitēs un aģitācijas materiālu kopijās norādīto informāciju, normatīvajos aktos noteikto funkciju īstenošanā.
	3. Izpildītājam pilnībā pieder un tas patur visas autortiesības un blakus tiesības uz Pakalpojuma atskaitēm, kurus tas sagatavo un izplata, savukārt Pasūtītājs atzīst un apzinās, ka tas neiegūst nekādas autortiesības un blakus tiesības attiecībā uz Pakalpojuma atskaitēm, ko tas ir saņēmis.
4. **Līdzēju atbildība**
	1. Līgumā paredzēto saistību neizpildīšanas vai nepienācīgas pildīšanas gadījumā vainīgais Līdzējs atlīdzina otram Līdzējam tādējādi radītos zaudējumus.
	2. Līgumā noteiktā maksājuma kavējuma gadījumā Izpildītājam ir tiesības pieprasīt un Pasūtītājam ir pienākums maksāt Izpildītājam nokavējuma procentus 0,1% (nullekomats viena procenta) apmērā no nokavētās Līguma summas par katru nokavēto dienu. Nokavējuma procentu samaksa neatbrīvo Pasūtītāju no savu saistību izpildes.
	3. Ja Izpildītājs kavē Pakalpojuma atskaišu piegādi saskaņā ar 1.pielikuma Tabulas 2.2.3.apakšpunktā noteikto kārtību par 1 (vienu) darba dienu, Izpildītājam pēc Pasūtītāja pieprasījuma ir pienākums maksāt Pasūtītājam līgumsodu 0,1% (nullekomats viena procenta) apmērā no Līguma 2.1.punktā noteiktās Pakalpojuma Līguma summas par katru dienu, kurā netiek nodrošināta Pakalpojuma atskaišu piegāde.
	4. Ja Līguma darbības laikā Pasūtītājs konstatē, ka Pakalpojums veikts nekvalitatīvi vai neatbilstoši tam apjomam, kāds noteikts šī Līguma pielikumos, Līdzēji sagatavo attiecīgu aktu par Pakalpojuma neatbilstību Līguma prasībām. Šādā gadījumā Izpildītājam ir pienākums maksāt Pasūtītājam līgumsodu 0,1% (nullekomats viena procenta) apmērā no Līguma 2.1.punktā noteiktās Pakalpojuma Līguma summas par katru konstatēto neatbilstību.
5. **Citi noteikumi**
	1. Līgums stājas spēkā ar tā parakstīšanas brīdi, bet Līguma izpilde ir veicama no 2018.gada 9.jūnija līdz 2018.gada 6.oktobrim (ieskaitot). Līgums ir spēkā līdz pilnīgai tā saistību izpildei.
	2. Līgumu var grozīt, papildināt vai mainīt Līdzējiem rakstveidā vienojoties.
	3. Ja Izpildītājs kavē Līguma 3.1.2.apakšpunktā norādīto atskaišu piegādes grafiku par vairāk kā 10 (desmit) dienām, Pasūtītājs ir tiesīgs vienpusēji izbeigt Līgumu, par to 5 (piecas) darba dienas iepriekš rakstiski paziņojot Izpildītājam.
	4. Līgumā noteiktās saistības pāriet uz Līdzēju saistību pārņēmējiem un ir tiem saistošas.
	5. Līdzējiem ir pienākums 10 (desmit) dienu laikā brīdināt vienam otru par savas adreses vai saimniecisko rekvizītu maiņu. Līdzējs, kas neizpilda šo pienākumu, ir atbildīgs par visiem zaudējumiem, kas tam vai otram Līdzējam var rasties šajā sakarā.
	6. Visas domstarpības, kas varētu rasties sakarā ar Līgumu, tiks risinātas, Līdzējiem vienojoties. Domstarpības, kuras nevarēs atrisināt šādā ceļā, tiks iesniegtas izskatīšanai tiesā atbilstoši Latvijas Republikā spēkā esošajos normatīvajos aktos noteikto.
	7. Līdzēji apņemas saglabāt konfidencialitāti attiecībā uz savstarpējo saistību saturu un to izpildes komerciālajiem noteikumiem.
	8. Līdzēji tiek atbrīvoti no atbildības par saistību neizpildi vai nepienācīgu izpildi karadarbības, vispārēju aizliegumu, enerģētiskās krīzes (elektropiegādei) gadījumā, dabas katastrofu un citu nepārvaramas varas izpausmes formu rezultātā, kas padara neiespējamu Līgumā noteikto saistību izpildi. Līdzējam, kuram radušies, kā arī beigušies nepārvaramas varas apstākļi, nekavējoties par to rakstiski jāinformē otrs Līdzējs.
	9. Līdzēju kontaktpersonas:
		1. Pasūtītāja kontaktpersonas - Amīlija Jaunskunga, tālr.:67356147, mob.tālr.:26304880 un Vineta Ostrovska, tālr.:67797265;
		2. Izpildītāja kontaktpersona - Sintija Sproģe, tālr. 29133877.
6. Līgums ir sagatavots un parakstīts 2 (divos) identiskos eksemplāros, katrs uz 3 (trīs) lapaspusēm ar 2 (diviem) pielikumiem, kopā uz 4 (četrām) lapaspusēm. Abiem Līguma eksemplāriem ir vienāds juridisks spēks.

7.**Līdzēju rekvizīti**

**Pasūtītājs: Izpildītājs:**

**Korupcijas novēršanas un apkarošanas birojs SIA “LETA”**

Brīvības iela 104 k-2, Rīga, LV-1001 Marijas iela 2, LV - 1050, Rīga

Reģ.Nr. 90001427791 Reģ. Nr. 40003229349

Valsts kase AS "Swedbank"

Konts: LV52TREL2040007022000 Konta Nr. LV52HABA0551022686993

Kods: TRELLV22 Kods: HABALV22

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

/J.Straume/ /S.Sproģe/